สหรัฐจัดให้มีการรักษาความปลอดภัยอย่างเข้มงวด ในสนามการแข่งขัน Super Bowl
ก่อนหน้าการแข่งขันอเมริกันฟุตบอล ซุปเปอร์โบล์วครั้งที่ 43 ทางสำนักข่าวกรองของสหรัฐระบุ ว่าไม่มีรายงานเกี่ยวกับการคุกคาม ของกลุ่มผู้ก่อก
อย่างไรก็ตาม ผู้สื่อข่าว VOA Jim Stevenson รายงานว่าได้มีการรักษาความปลอดภัยอย่างเข้มงวดบริเวณเมืองแทมป้ารัฐฟลอริดา ซึ่งเป็นสนามจัดการแข่งขัน รองประธานฝ่ายรักษาความปลอดภัยของ National FootballLeague หรือ NFL Milt Ahlerich บอกว่าการรักษาความปลอดภัยในการแข่งขันอเมริกันฟุตบอล ซุปเปอร์โบล์วครั้งที่ 43ที่เมืองแทมป้า รัฐฟลอริดาครั้งนี้ ได้มีการเตรียมการมาร่วม 2 ปีแล้ว คุณ Ahlerichยืนยันว่ามีความมั่นใจอย่างสูงว่า ทั้งบรรดากองเชียร์ การจัดการแข่งขันและผู้เล่นทั้งสองทีมจะปลอดภัยอย่างแน่นอนและการแข่งขันซุปเปอร์โบล์วครั้งนี้จะประสบความสำเร็จด้วยดี การแข่งขันซุปเปอร์โบล์วในแต่ละปีนั้น ถือเป็นกีฬานัดสำคัญที่สุดของคนอเมริกันมีผู้ชมเฝ้ารอชมการถ่ายทอดสดเกมสำคัญนัดนี้ ทางจอโทรทัศน์เป็นจำนวนมากที่สุดและคาดว่าปีนี้จะมีผู้ชมมากกว่า 100 ล้านคนเฉพาะในอเมริกาซึ่งยังไม่รวมผู้ชมที่ชมการถ่ายทอดสดอีกหลายล้านคนใน 232 ประเทศและเพราะการแข่งขันซุปเปอร์โบล์วได้รับความนิยมอย่างสูงเช่นนี้การรักษาความปลอดภัยโดยเฉพาะการป้องกันการโจมตีจากกลุ่มผู้ก่อการร้าย ในบริเวณสนามแข่งขันจึงเป็นสิ่งจำเป็นด้วยเหตุนี้ทางผู้จัดการแข่งขัน จึงได้ส่งเรื่องไปยังกระทรวงรักษาความปลอดภัย ภายในประเทศสหรัฐเพื่อขอให้มีการรักษาความปลอดภัยเพิ่มเติมอย่างแข็งขันซึ่งก็ได้รับการตอบรับเป็นอย่างดี ทางด้านพันตำรวจตรี John Bennett แห่งสำนักงานตำรวจเมืองแทมป้ากล่าวว่าการเข้าร่วมสังเกตุการณ์ในการแข่งขันซุปเปอร์โบล์ว 2 ครั้งที่ผ่านมาทำให้ตำรวจเมืองแทมป้าพร้อมสำหรับงานใหญ่ครั้งนี้ พันตำรวจตรี Bennett กล่าวว่า จนท.ตำรวจจะพยายามรักษาความปลอดภัย ระหว่างการแข่งขันซุปเปอร์โบล์วอย่างดีที่สุดด้วยการใช้ทรัพยากรที่มีอยู่อย่างมีประสิทธิภาพ และจะพยายามรักษาสมดุลย์ ระหว่างการรักษาความปลอดภัยกับความสะดวกโดยจะมีจนท.ตำรวจประจำตามจุดต่างๆ หลายร้อยคนอีกทั้งอุปกรณ์และมาตรการเพื่อความปลอดภัยต่างๆ นอกจากนี้สำนักงานการบินแห่งชาติสหรัฐยังได้สั่งห้ามเครื่องบินโดยสารบิน ผ่านบริเวณรอบๆ สนามจัดการแข่งขันในวันนี้เป็นการชั่วคราวอีกด้วย และในขณะเดียวกัน วันนี้ประธานาธิบดีบารัค โอบาม่า ได้เชิญ ส.ว. 4 ท่าน และส.ส อีก 11 ท่านไปร่วมชมการแข่งขันซุปเปอร์โบล์วครั้งที่ 43 ที่ทำเนียบไวท์เฮาส์ ในจำนวนนี้ เป็นสมาชิกรัฐสภาจากพรรครีพับลิกัน4 คน ที่เหลือคือสมาชิกพรรคเดโมแครต ก็หวังว่าภายในทำเนียบขาววันนี้ คงจะมีแต่เสียงเชียร์ทีมที่ตัวเองชื่นชอบโดยไม่มีเสียงถกเถียงเรื่องการเมืองมาเกี่ยวข้อง สำหรับประธานาธิบดีโอบาม่านั้นได้เปิดเผยก่อนหน้านี้แล้วว่า อยากให้ทีม Pittsburg Steelers เป็นฝ่ายชนะ